પ્રોકોસીમથી પશુઓના ડબ્બામાં રવાના કરી દીધા પછીના આઠમા દિવસે ક્રેકોવમાં પાછા ફરેલા યુવાન ફાર્માસિસ્ટ બેકનરને લીધે વસાહતમાં સાચી હકીકતની જાણકારી મળવાની શરૂઆત થઈ! ઓસ્કરને પણ ત્યારે જ આ નક્કર માહિતી પહેલી વાર મળી! વસાહતની અંદર એ કેવી રીતે પાછો ફર્યો, અને એસએસ દ્વારા તેને અહીંથી ફરીથી રવાના કરી દેવામાં આવશે એ જાણતો હોવા છતાં પણ, એ યુવાન શા માટે અહીં પાછો ફર્યો હતો એ કોઈ સમજી શકતું ન હતું. તેના કહેવા મુજબ બસ, સત્ય શું છે તે એ પોતે જાણી ચૂક્યો હતો, અને માત્ર એટલા ખાતર જ તે ઘેર પાછો ફર્યો હતો!